**AIŠKINAMASIS RAŠTAS**

**PRIE Klaipėdos miesto savivaldybės tarybos 2020 m. balandžio 29 d. sprendimo Nr. T2‑76 „Dėl mokesčio už naudojimąsi Klaipėdos miesto gatvėmis važiuojant didžiagabaritėmis ir (ar) sunkiasvorėmis transporto priemonėmis ar jų junginiais dydžių ir šio mokesčio mokėjimo, administravimo ir priežiūros tvarkos aprašo patvirtinimo“ pakeitimo**

1. **Sprendimo projekto esmė, tikslai ir uždaviniai.**

Vadovaudamasi Lietuvos Respublikos kelių įstatymo 20 straipsniu ir Lietuvos Respublikos kelių priežiūros ir plėtros programos finansavimo įstatymo 7 straipsniu, Klaipėdos miesto savivaldybės taryba 2020 m. balandžio 29 d. sprendimu Nr. T2‑76 „Dėl mokesčio už naudojimąsi Klaipėdos miesto gatvėmis važiuojant didžiagabaritėmis ir (ar) sunkiasvorėmis transporto priemonėmis ar jų junginiais dydžių ir šio mokesčio mokėjimo, administravimo ir priežiūros tvarkos aprašo patvirtinimo“ patvirtino Mokesčio už naudojimąsi Klaipėdos miesto gatvėmis važiuojant didžiagabaritėmis ir (ar) sunkiasvorėmis transporto priemonėmis ar jų junginiais dydžių ir šio mokesčio mokėjimo, administravimo ir priežiūros tvarkos aprašą (toliau – Aprašas). Apraše yra patvirtinti mokesčio mokėjimo apskaičiavimo tvarka ir dydžiai, leidimo išdavimo tvarka, leidimo išdavimo ribojimas ir kt.

Lietuvos Respublikos Seimas 2021 m. lapkričio 18 d. priėmė Lietuvos Respublikos kelių įstatymo Nr. I-891 4,5,7,9,10, 13, 18 ir 20 straipsnių pakeitimo įstatymą Nr. XIV-661 (toliau – Įstatymo pakeitimo Įstatymas), kurio atitinkami straipsniai įsigalioja 2023 m. sausio 2 d.

Įstatymo pakeitimo Įstatymo 20 str. „Naudojimasis valstybinės ir vietinės reikšmės keliais važiuojant didžiagabaritėmis ir (ar) sunkiasvorėmis transporto priemonėmis“ esminis pakeitimas, kad vietoj sąvokos „Leidimų naudotis vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis“ įvedama sąvoka – „Sutikimai naudotis vietinės reikšmės viešaisiais keliais važiuojant didžiagabaritėmis ir (ar) sunkiasvorėmis transporto priemonėmis“.

Atsižvelgiant į aukščiau išdėstyta, būtina pakeisti savivaldybės tarybos patvirtinto Aprašo atitinkamas nuostatas, kur buvo naudojama sąvoka „Leidimas“ į sąvoką „Sutikimas“.

1. **Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Lietuvos Respublikos kelių įstatymo Nr. I-891 4,5,7,9,10, 13, 18 ir 20 straipsnių pakeitimo įstatymu ir atsižvelgiant į pakeitimus, įsigaliosiančius 2023 m. sausio 2 d.

**3. Kokių rezultatų laukiama.**

Pakeisti Aprašo atitinkami punktai atitiks Įstatymo pakeitimo Įstatymo įsigaliosiančias nuostatas.

**4. Sprendimo projekto rengimo metu gauti specialistų vertinimai.**

Sprendimo projektas derintas su Transporto ir Teisės skyrių specialistais. Neigiamų vertinimų negauta.

**5**. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7.** **Galimos teigiamos ar neigiamos sprendimo priėmimo pasekmės.**

Nėra.

Licencijų ir leidimų skyriaus vedėja Jolanta Uptienė